Генадзь Сагановіч: Сапраўды, на Кастрычніцкай плошчы, за сённяшнім Палацам Рэспублікі стаяў Дамініканскі касцёл, узарваны камуністамі ўжо ў 1950-х гадах. Калі я быў аспірантам, там праходзілі раскопкі пад кіраўніцтвам Зянона Станіславіча Пазьняка. Мы адкрылі лёхі касцёла – і ўбачылі там пахаванні. Целы былі яшчэ не да канца спарахнелыя, захаваліся тканіны, гузікі... Бачна было, што гэта шляхта. Рассечаныя, прабітыя чарапы… Там жа мы знайшлі і кулі, гарматнае ядро, іншыя сведчанні ваенных дзеянняў. Бо дамініканскі кляштар стаяў зусім недалёка ад абарончага валу…